ΓΡΑΠΤΗ ΕΡΩΤΗΣΗ E-0357/00

υποβολή: Elisa Damio (PSE) προς την Επιτροπή

(14 Φεβρουαρίου 2000)

Θέμα: Υγεία και ασφάλεια στον χώρο εργασίας

Η ραγδαία πτώση της ανδρικής παραγωγικότητας και της γυναικείας γονιμότητας και η εμφάνιση προβλημάτων που συνδέονται με την εγκυμοσύνη (αποβολές, πρόωροι τοκετοί, μετάδοση ασθενειών και αύξηση των παθήσεων που η επιστημονική κοινότητα συνδέει με το περιβάλλον διαβίωσης και εργασίας ) έχουνποτιμηθεί, δεν απαντούν στα στατιστικά δεδομένα ούτεπάρχει μέριμνα για την πρόληψή τους, ενώ απειλούν άμεσα το δικαίωμα στη μητρότητα και την πατρότητα, με πολύ σοβαρές συνέπειες για την ισορροπία των ευρωπαϊκών κοινωνιών. Μήπως θα μπορούσε η Επιτροπή να κοινοποιήσει όλες τις διαθέσιμες, σε ευρωπαϊκό και εθνικό επίπεδο, πληροφορίες επί του ζητήματος αυτού;

Απάντηση της κ. Διαμαντοπούλου εξ ονόματος της Επιτροπής

(23 Μαρτίου 2000)

Η Επιτροπή παρακολουθεί πολύ στενά τις έρευνες και τις πληροφορίες που σχετίζονται με τις επιπτώσεις που ορισμένες ουσίες που συναντιούνται σε συγκεκριμένους χώρους εργασίας μπορούν να έχουν στη γυναικεία γονιμότητα και στην ανδρική ικανότητα για αναπαραγωγή.

Στο επιστημονικό επίπεδο δενπάρχει ούτε ομοφωνία ούτε απόλυτα στοιχεία για μια πιθανή γενική πτωτική τάση της ανθρώπινης γονιμότητας εξαιτίας της έκθεσης σε ουσίες που συναντιούνται στο χώρο εργασίας.

To 1998 η Επιτροπή ανέθεσε σε ένα αναγνωρισμένο επιστημονικό ινστιτούτο την εκπόνηση δεύτερης μελέτης ειδικά για τη στειρότητα και τους παράγοντες που σχετίζονται με την απασχόληση. Η μελέτη αυτή αναλύει την επίδραση ουσιών που συναντώνται πιο συχνά στο χώρο εργασίας στη γονιμότητα και αποτελεί πολύ χρήσιμη συλλογή διάφορων ερευνών στον τομέα αυτό. Αντίγραφο της τελικής έκθεσης έχει σταλεί απευθείας στην κ. βουλευτή και στη Γενική Γραμματεία του Κοινοβουλίου.

Από την άλλη πλευρά επιστημονικοί κύκλοι έχουν δώσει τα τελευταία χρόνια ιδιαίτερη προσοχή στις πιθανές επιπτώσεις που μπορεί να έχουν στην ανθρώπινηγεία και πιο συγκεκριμένα στον τομέα της αναπαραγωγής, οι «ενδοκρινικοί διαταράκτες»- χημικές ουσίες ικανές να τροποποιήσουν ή να διαταράξουν το ενδοκρινικό σύστημα.

Το 1999 μία γνώμη σχετικά με τις επιπτώσεις των ενδοκρινικών διαταρακτών στην ανθρώπινηγεία και την άγρια χλωρίδα και πανίδα εγκρίθηκε και δημοσιεύτηκε από την επιστημονική επιτροπή «τοξικότητα, οικοτοξικότητα και περιβάλλον». Η επιτροπή αυτή θεωρεί μεταξύ άλλων ότι «παρά τις σχέσεις ανάμεσα σε ορισμένες διαταραχές τηςγείας και τους ενδοκρινικούς διαταράκτες, μία αιτιώδης σχέση ανάμεσα στα προϊόντα αυτά και ορισμένες ασθένειες δεν έχει επιβεβαιωθεί». Αντίθετα, «μία εκ τωνστέρων ανάλυση 61 μελετών έδειξε γενική μείωση της συγκέντρωσης σπερματοζωαρίων και του όγκου του σπέρματος ανάμεσα στο 1938 και το 1990. Όμως πολλές επαναναλύσεις των ίδιων δεδομένων έδειξαν πιθανές στρεβλώσεις και λάθη στην εκ τωνστέρων ανάλυση και κατέληξαν σε διαφορετικά συμπεράσματα για την ποιότητα του σπέρματος, ανάλογα με τις μεθόδους που χρησιμοποιήθηκαν». Αντίγραφο αυτής της γνώμης έχει σταλεί απευθείας στην κ. βουλευτή και στη Γενική Γραμματεία του Κοινοβουλίου.

Εν πάση περιπτώσει η Επιτροπή εξακολουθεί να παρακολουθεί συστηματικά τα θέματα αυτά για την έγκριση, ενδεχομένως, πρωτοβουλιών στο κοινοτικό επίπεδο για την πρόληψη προβλημάτων γονιμότητας που απορρέουν από την έκθεση σε συγκεκριμένες ουσίες κατά την εργασία.